CELEX: 
Language: ga
Date: 2022-01-13 00:00:00
Title: RIALACHÁN CUR CHUN FEIDHME (AE) .../... ÓN gCOIMISIÚN lena gcuirtear chun feidhme Rialachán (AE) 2021/1139 ó Pharlaimint na hEorpa agus ón gComhairle lena mbunaítear an Ciste Eorpach Muirí, Iascaigh agus Dobharshaothraithe agus lena leasaítear Rialachán (AE) 2017/1004 a mhéid a bhaineann le teicneolaíocht atá tíosach ar fhuinneamh a shainaithint agus na heilimintí modheolaíochta a shonrú chun na ghnáthiarracht iascaireachta soithí iascaireachta a chinneadh.

RIALACHÁN CUR CHUN FEIDHME (AE) .../... ÓN gCOIMISIÚN
            
            
               an 13.1.2022
            
            
               lena gcuirtear chun feidhme Rialachán (AE) 2021/1139 ó Pharlaimint na hEorpa agus ón gComhairle lena mbunaítear an Ciste Eorpach Muirí, Iascaigh agus Dobharshaothraithe agus lena leasaítear Rialachán (AE) 2017/1004 a mhéid a bhaineann le teicneolaíocht atá tíosach ar fhuinneamh a shainaithint agus na heilimintí modheolaíochta a shonrú chun na ghnáthiarracht iascaireachta soithí iascaireachta a chinneadh.
            
            
               TÁ AN COIMISIÚN EORPACH,
            
            
               Ag féachaint don Chonradh ar Fheidhmiú an Aontais Eorpaigh,
            
            
               Ag féachaint do Rialachán (AE) 2021/1139 ó Pharlaimint na hEorpa agus ón gComhairle lena mbunaítear an Ciste Eorpach Muirí, Iascaigh agus Dobharshaothraithe agus lena leasaítear Rialachán (AE) 2017/1004
                  1
               , agus go háirithe Airteagal 18(5) de,
            
            
               De bharr an mhéid seo a leanas:
            
            
               (1)Le hAirteagal 18(1) de Rialachán (AE) 2021/1139 ceadaítear don Chiste Eorpach Muirí, Iascaigh agus Dobharshaothraithe tacú le le hionadú nó nuachóiriú príomh-innill nó innill choimhdigh de chuid soitheach iascaireachta nach faide ná 24 mhéadar a fhad foriomlán..
            
            
               (2)Leis an tacaíocht dá dtagraítear in Airteagal 18 de Rialachán (AE) 2021/1139, rannchuidítear leis an gcuspóir sonrach atá ann an éifeachtúlacht fuinnimh a mhéadú agus astaíochtaí CO2 a laghdú trí na hinnill ar shoithí iascaireachta a ionadú nó a nuachóiriú, dá dtagraítear in Airteagal 14(1), pointe (b) de Rialachán (AE) 2021/1139.
            
            
               (3)Déantar tagairt in Airteagal 18(5), an dara fomhír, pointe (a) de Rialachán (AE) 2021/1139 do theicneolaíochtaí atá éifeachtúil ó thaobh fuinnimh de san inneall nua, is gá na teicneolaíoachtaí sin atá tíosach ar fhuinneamh a chuireann le laghdú astaíochtaí CO2  a shainaithint. 
            
            
               (4)Déantar foráil in Airteagal 18(5), an dara fomhír, pointe (c) de Rialachán (AE) 2021/1139 go ndéanfaidh an Ballstát a thomhas go n-astaíonn an t-inneall nua 20 % níos lú CO2 nó go n-úsáideann sé 20 % níos lú breosla ná an t‑inneall atá á ionadú faoi ghnáthiarracht iascaireachta an tsoithigh lena mbaineann.
            
            
               (5)Chun críocha tomhais ag an mBallstát, is gá a chinneadh céard ba cheart a mheas mar ‘ghnáthiarracht iascaireachta na soithí lena mbaineann’, agus éagsúlacht mhór na soithí iascaireachta, a dteicnící iascaireachta, achair thaistil agus tosca ualaigh á gcur san áireamh, ar nithe iad a athraíonn le himeacht ama agus a bhfuil tionchar acu ar astaíochtaí CO2 agus ar ídiú breosla.
            
            
               (6)Chun go bhféadfar na bearta dá bhforáiltear sa Rialachán seo a chur i bhfeidhm go pras, ba cheart an Rialachán seo a theacht i bhfeidhm an lá tar éis lá a fhoilsithe in Iris Oifigiúil an Aontais Eorpaigh.
            
            
               (7)Na bearta dá bhforáiltear sa Rialachán seo, is bearta iad atá i gcomhréir le tuairim an Choiste um an gCiste Eorpach Muirí, Iascaigh agus Dobharshaothraithe.
            
            
               TAR ÉIS AN RIALACHÁN SEO A GHLACADH:
            
            
               Airteagal 1 
               Teicneolaíochtaí atá éifeachtúil ó thaobh fuinnimh de a úsáideann innill nua
            
            
               Chun críocha Airteagal 18(5), an dara fomhír, pointe (a) de Rialachán (AE) 2021/1139, forléireofar innill nua ar shoithí iascaireachta mar teicneolaíochtaí atá éifeachtúil ó thaobh fuinnimh de á n‑úsáid acu i gcás ina:
            
            
               (1)úsáidtear iontu: 
            
            
               (a)hidrigin
            
         
         
            
               (b)amóinia
            
            
               (c)dóchán inmheánach
            
            
               (d)breosla-chealla
            
            
               (e)leictreachas
            
            
               (f)meascán leictreachais agus dócháin inmheánaigh (hibrid)
            
            
               (g)breosla-chealla hibrideacha
            
            
               (2)tá siad cineálcheadaithe i gcomhréir le Rialachán (AE) 2016/1628 ó Pharlaimint na hEorpa agus ón gComhairle.
                  2
                
            
            
               Airteagal 2 
               Gnáthiarracht iascaireachta soithí iascaraireachta
            
            
               Chun críocha Airteagal 18(5), an dara fomhír, phointe (c) de Rialachán (AE) 2021/1139, déanfaidh na Ballstáit a gcinneadh a bhunú ar na heilimintí seo a leanas maidir le céard ba cheart a fhorléiriú mar ghnáthiarracht iascaireachta an tsoithigh iascaireachta a bhfuil iarratas ar thacaíocht déanta ina leith:
            
            
               (1)
                     saintréithe agus patrún iascaireachta an tsoithigh iascaireachta lena mbaineann;
            
            
               (2)
                     meán deich dturas ionadaíocha iascaireachta a dhéanfar le linn na 3 bliana féilire roimh an iarratas ar thacaíocht; agus 
            
            
               (3)
                     na teicnící iascaireachta a úsáidfear agus an t‑am a chaithfidh an soitheach iascaireachta lena mbaineann ar muir le linn na dturas ionadaíoch iascaireachta .
            
            
               Airteagal 3 
               Teacht i bhfeidhm
            
            
               Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh .
            
            
               Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            
            
               Arna dhéanamh sa Bhruiséil, 13.1.2022
            
            
               
                     Thar ceann an Choimisiúin
               
               
                     An tUachtarán
                     Ursula VON DER LEYEN
               
            
         
         
            
                  
                     (1)
                  
                        IO L 247, 13.7.2021, lch. 1‑49
               
               
                  
                     (2)
                  
                        Rialachán (AE) 2016/1628 ó Pharlaimint na hEorpa agus ón gComhairle an 14 Meán Fómhair 2016 maidir le ceanglais a bhaineann le teorainneacha astaíochtaí le haghaidh truailleáin ghásacha agus cháithníneacha agus cineálcheadú i dtaca le hinnill dócháin inmheánaigh le haghaidh innealra soghluaiste nach innealra bóthair é, lena leasaítear Rialachán (AE) Uimh. 1024/2012 agus Rialachán (AE) Uimh. 167/2013 agus lena leasaítear, agus lena n‑aisghairtear Treoir 97/68/CE (IO L 252, 16.9.2016, lch. 53).